ฎีกายืนคุก 2 เดือน แต่ให้รอลงอาญา 1 ปี บก.ลายจุด ฝืนคำสั่งคสช.ไม่มารายงานตัว
ศาลฎีกามีคำสั่งพิพากษายืนตามศาลอุทธรณ์ว่า สมบัติ บุญงามอนงค์มีความผิดฐานฝ่าฝืนคำสั่งรายงานตัวของคสช. ลงโทษจำคุกสองเดือน ปรับ 3000 บาท โดยให้รอลงอาญาโทษจำคุกไว้ 1 ปี9 ส.ค.2560 ผู้สื่อข่าวรายงานว่า วันนี้ (9 ส.ค.60) ศาลแขวงดุสิตมีนัดฟังคำพิพากษาศาลฎีกาในคดีของ สมบัติ บุญงามอนงค์ หรือ บก. ลายจุด เป็นจำเลยในคดีฝ่าฝืนคำสั่งไม่ไปรายงานตัวตามคำสั่งคณะรักษาความสงบแห่งชาติ (คสช.) ซึ่งก่อนหน้านี้(30 มิ.ย.59) ศาลอุทธรณ์พิพากษาแก้จากศาลชั้นต้นซึ่งเห็นว่าการไม่มารายงานตัวไม่เป็นความผิดและไม่อาจเอาผิดย้อนหลังว่าจำเลยมีความผิดตามประกาศ คสช. ฉบับที่ 25/2557 และ 29/2557 ให้จำคุก 2 เดือน ปรับ 3000 บาท โทษจำคุกให้รอลงอาญา 1 ปี รายงานว่าศาลฎีกามีคำสั่งพิพากษายืนตามศาลอุทธรณ์ว่าสมบัติมีความผิดฐานฝ่าฝืนคำสั่งรายงานตัวของคสช. ลงโทษจำคุกสองเดือน ปรับ 3000 บาท จำคุก 2 เดือน โดยให้รอลงอาญาโทษจำคุกไว้ 1 ปีทั้งนี้ สมบัติ ยื่นคำร้องขอฎีกาคดีตนเองเพราะเห็นว่าในชั้นอุทธรณ์ได้แก้คำพิพากษาโดยนำข้อหาฝ่าฝืนคำสั่ง คสช. กลับมาพิจารณาลงโทษจำคุกอีกซึ่งเดิมศาลชั้นต้นได้ยกฟ้องในข้อหานี้ไปแล้วและมีการเพิ่มโทษ และ สมบัติก็ไม่เห็นด้วยกับคำพิพากษาของศาลอุทธรณ์ ที่กลับคำพิพากษาศาลชั้นต้น โดยพิพากษาว่าสมบัติมีความผิดฐานไม่เข้ารายงานตัวตามคำสั่งโดยให้เหตุผลว่า กฎหมายต่างๆ ที่ คสช. ออกใช้บังคับนั้นมีผลอยู่แล้ว เพียงแต่มีการบัญญัติรับรองโดยรัฐธรรมนูญแห่งราชอาณาจักรไทย(ฉบับชั่วคราว) พ.ศ.2557 อีกครั้งว่าเป็นเรื่องที่ชอบและมีผลต่อไป จึงมิใช่เป็นการใช้กฎหมายอาญาย้อนหลังดังที่จำเลยอ้าง และสั่งลงโทษจำคุกสมบัติเป็นเวลาสองเดือน ปรับ 3000 บาท และให้รอลงอาญาโทษจำคุกไว้หนึ่งปี ก่อนที่ศาลฎีกาจะมีคำพิพากษาเป็นที่สุดในวันนี้อ่านประเด็นที่สมบัติฎีกาได้ในรายงานของ
ศาลฎีกามีคำสั่งพิพากษายืนตามศาลอุทธรณ์ว่า สมบัติ บุญงามอนงค์มีความผิดฐานฝ่าฝืนคำสั่งรายงานตัวของคสช. ลงโทษจำคุกสองเดือน ปรับ 3000 บาท โดยให้รอลงอาญาโทษจำคุกไว้ 1 ปี 9 ส.ค.2560
ฝ่าฝืนคำสั่ง คสช.,สมบัติ บุญงามอนงค์